text: Direkte tv fra konference om grænsehandel
  18 marts 2013 kl. 10.32
  TV SYD sender direkte fra den konference, som Frøs Herreds Sparekasse holder i København om grænsehandelen. Høringen foregår fra kl. 13 til 16.
  De høje danske afgifter og billige dåseøl er sat til debat. Det er direktøren for den lokale sparekasse, Kurt Jensen, som har taget initiativ til konferencen. Den har til formål at overbevise politikerne om, at nu må grænsehandelen stoppe.
  Kurt Jensen anfører, at grænsehandelen kvæler Syd- og Sønderjylland. Ny tal viser, at hver 10. butik i Sønderjylland lige nu står tom.
  Også Dansk Erhverv og Bryggeri-foreningen kommer med deres argumenter for, hvorfor politikernes taktik omkring grænsehandlen har slået fejl.
  TV SYDs Jeppe Locht rapporterer fra konferencen, som altså sendes live på TV SYDs egen kanal og på forsiden af TV SYDs hjemmeside.
  